CELEX: C2006/326/104
Language: da
Date: 2006-12-30 00:00:00
Title: Sag C-491/06: Anmodning om præjudiciel afgørelse indgivet af Vestre Landsret (Danmark) den 28. november 2006 , Danske svineproducenter mod Justitsministeriet

30.12.2006   
            
            
               DA
            
            
               Den Europæiske Unions Tidende
            
            
               C 326/51
            
         Anmodning om præjudiciel afgørelse indgivet af Vestre Landsret (Danmark) den 28. november 2006, Danske svineproducenter mod Justitsministeriet
   (Sag C-491/06)
   (2006/C 326/104)
   Processprog: dansk
   Den forelæggende ret
   Vestre Landsret
   Parter
   
      Sagsøger: Danske svineproducenter
   
      Sagsøgt: Justitsministeriet
   Præjudicielle spørgsmål
   
               1)
            
            
               Skal bestemmelserne i kapitel I, afsnit A, punkt 2, litra b, og kapitel VII pkt. 48, nr. 3, 3. pind i bilaget til Rådets direktiv 9l/628/EØF om beskyttelse af dyr under transport (1) som ændret ved Rådets direktiv 95/29/EF (2) fortolkes således, at en medlemsstat ikke er berettiget til at indføre nationale overgangsregler, hvorefter der ved transport af svin på 40 kg til og med 110 kg, hvor transporttiden overstiger otte timer, skal være en indvendig højde for hver etage — målt fra det højeste punkt på gulvet til det laveste punkt i loftet — på mindst 100 cm ved anvendelse af mekanisk ventilationssystem?
            
         
               2)
            
            
               Skal bestemmelserne i kapitel I, afsnit A, punkt 2, litra b, og kapitel VII, punkt 48, nr. 3, 3. pind i bilaget til Rådets direktiv 91/628/EØF om beskyttelse af dyr under transport som ændret ved Rådets direktiv 95/29/EF fortolkes således, at en medlemsstat ikke er berettiget til at indføre nationale regler, hvorefter der ved transport af svin på 40 kg og derover, hvor den samlede forsendelsestid overstiger 8 timer, skal anvendes transportmidler, der — eksempelvis i kraft af hævbart tag kombineret med mobile etager eller tilsvarende konstruktion — til enhver tid sikrer, at der kan etableres en indvendig inspektionshøjde på mindst 140 cm for hver etage — målt fra det højeste punkt på gulvet til det laveste punkt i loftet, mens den indvendige højde på de øvrige etager ved transport af dyr i flere etager fortsat mindst skal være 92 cm, hvor de transporterede svin har en gennemsnitsvægt på 100 kg, og hvor der anvendes mekanisk ventilationssystem?
            
         
               3)
            
            
               Skal bestemmelserne i kapitel VI, pkt. 47, D) SVIN, i bilaget til Rådets direktiv 91/628/EØF om beskyttelse af dyr under transport som ændret ved Rådets direktiv 95/29/EF fortolkes således, at en medlemsstat ikke er berettiget til at indføre nationale regler, hvorefter der ved transporter af mere end otte timers varighed skal være mindst 0,50 m2 pr. 100 kg svin?
            
         
      (1)  Rådets direktiv 91/628/EØF af 19.11.1991 om beskyttelse af dyr under transport og om ændring af direktiv 90/425/EØF og 91/496/EØF (EFT L 340, s. 17).
   
      (2)  Rådets direktiv 95/29/EF af 29.6.1995 om ændring af direktiv 91/628/EØF om beskyttelse af dyr under transport (EFT L 148, s. 52).